is is is is is is is is is is war en en fr fr fr fr is is is is is en is is en is is sk is en is is en is is en sk is en is is en en is sk is en is is en is is en is en is en sv is is pt is vi is is is is es is is is hbs_lat de de is en is pt is vi is pt is is is vi is is is is is is ast is cs ceb is sv is sv is is is pt is is is hbs_lat pt pt vi is is is is es is sv is is is sv sv en fr fr fr fr fr is is is is is is en is da is es
Dagatal 2015 - fiskar við Ísland - Landsbankinn
Teikningarnar í dagatalinu eru eftir myndlistarmanninn Jón Baldur Hlíðberg.
Jón Baldur hefur myndlýsingar að aðalstarfi og hefur myndskreytt fjölda kennslubóka, korta og fræðirita, auk annarra rita sem tengjast náttúrufræði.
Furðuveröldin í hafdjúpunum umhverfis landið er ólík og fjarri þeirri veröld sem við þekkjum en um leið nátengd. Fiskurinn í hafinu umhverfis okkur er samofinn sögu og menningu Íslands og hefur fylgt þjóðinni frá því að landið byggðist. Hann hefur um langan tíma verið ómissandi burðarstoð í efnahag landsins og á ríkan þátt í uppbyggingu samfélagsins síðustu áratugi. Við skreytum enda myntina okkar ekki með hefðarfólki heldur fiskum.
Fiskarnir sem prýða dagatalið í ár eru úr ýmsum áttum, sumir kunnuglegir úr sjó og vötnum, aðrir kynjaskepnur sem erfitt er að ímynda sér að búi í næsta nágrenni. Þeir minna okkur á söguna og arfinn, en eru líka áminning um það að fjölbreytnin er nauðsynleg og af hinu góða. Landsbankinn leggur sig fram um að styðja við fjölbreytni í atvinnulífinu og veita einstaklingum framúrskarandi þjónustu sem tekur mið af ólíkum þörfum og markmiðum.
Urrari finnst helst í hlýjum sjó undan Suður- og Vesturlandi og honum virðist fjölga hér við land. Miklir uggar og glæsilegir broddgeislar einkenna þennan sérstæða fisk.
Nokkrar ættir finnast af þessum ófrýnilegu fiskum sem flestir eru kjaftstórir og kolsvartir á lit. Þeir bera flestir stöng á höfði með ljósfæri sem notað er til að lokka að bráð.
Karfaættin telur hundruð tegunda um heim allan, en hér við land eru tvær tegundir mikilvægar í íslenskum sjávarútvegi, djúpkarfi og gullkarfi.
Hrognkelsi halda sig langt frá ströndum á veturna en ganga á grunnsævi á vorin til að hrygna. Hængurinn tekur þá á sig rauðan lit á kvið og nefnist rauðmagi en hrygnan kallast grásleppa. Í bakgrunni sést hrygna í vetrarbúningi.
Hlýrinn er töluvert stærri en náfrændi hans, steinbíturinn. Líkt og hann telst hlýri vera ágætur matfiskur. Hlýri veiðist allt umhverfis landið.
Bleikjur er að finna í ferskvatni um land allt en einnig í sjó umhverfis landið. Þær greinast í ótal stofna og eru oft mjög ólíkar í útliti. Hér sjást bleikjur úr Mývatni, Vífilsstaðavatni og Þingvallavatni.
Makríll er algengur torfufiskur sem farinn er að venja komur sínar á grunnslóð við Ísland. Makríllinn telst til verðmætustu tegunda fyrir sjávarútveg Íslendinga og margra Evrópulanda.
Fjölmargar tegundir flækingsfiska koma af og til úr djúpunum hér við land. Þeir koma úr suðlægari höfum og geta verið af öllum stærðum og gerðum. Hér sjást pétursfiskur, kólguflekkur, fagurserkur og silfurbrami.
Urriði finnst í vötnum um land allt en einnig ganga sumir stofnar í sjó. Þegar þeir snúa aftur í ferskvatn, til hrygningar á vorin, nefnast þeir sjóbirtingar. Hér sést hængur úr Þingvallavatni.
Silfurfiskar eru hópur smávaxinna miðsjávarfiska sem skrýddir eru fjölmörgum ljósfærum, einkum á kviði. Þeir éta smávaxið dýrasvif sem aftur nærist á svifþörungum.
Hámýs eru hópur brjóskfiska sem líkjast í raun skötum í vexti. Tegundir hér við land eru sex talsins en best þekkta hámúsin er geirnyt sem hér er lengst til vinstri. Í miðju er langnefur en lengst til hægri, trjónunefur.
Guðlaxinn er stórvaxinn og litfagur fiskur sem veiðist af og til hér við land. Hann er mismunandi á lit, allt frá því að vera silfurgrár á síðum yfir í að vera hárauður, en ávallt með ljósum doppum og eldrauðum uggum. Guðlax þykir góður matfiskur.
Stefna um sölu eigna
Fyrirtæki í eigu bankans
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE